Pedaliaceae

vignette|237x237px|Sesamum indicuml
Ny Pedaliaceae dia fianakavian-javamaniry mamony, ao amin' ny filaharana Lamiales. Ity fianakaviana ity dia ahitana ny voamaho na atsingeny (Sesamum indicum).

Izy io dia ahitana vondron-karazana 13 sy karazana 70 eo ho eo. Vondron-karazana valo no teratany aty Afrika ary ny vondron-karazana iray, ny farehitra (Uncarina), dia tsy misy afa-tsy eto Madagasikara. Ny vondron-karazana efatra (Sesamum, Josephinia, Pedalium ary Dicerocaryum) dia teratany ao Afrika indrindra nefa misy faritra any atsinanana ihany koa (anisan' izany i Madagasikara, India, Srilanka, ny Vondro-nosy Maley ary ny faritra avaratra amin' i Aostralia).
vignette|244x244px|Rogeria longiflora
Ity fianakaviana ity dia manana fomba samihafa fiparitahan' ny vihy sy ny voa izay miovava arakaraka ny karazana. Anisan' izany ny fanaparitahana ny voa na ny vihim-boa misy toa volon-tsora entin' ny tongotry ny biby (ao amin' ny Dicerocaryum, ny Harpagophytum ary ny Josephinia) na entin' ny volon' ny biby mandalo (Uncarina), ny voa toa manana elatra entin' ny rivotra (Holubia sy Pterodiscus), na ny fiparitahan' ny vihim-boa misy elatra aza (Sesamothamnus sy Sesamum) na amin' ny alalan' ny fitsipazana amin' ny rivotra (Ceratotheca sy Rogeria). Ny fitsipazana amin' ny rivotra dia miseho rehefa misokatra eo an-tampony ny voa nefa mijanona eo amin' ilay zavamaniry, avy eo rehefa mihetsika mahery ny taho, dia lasa tsikelikely ny vihy.

 Vondron-karazana 
Inty ny lisitry ny vondron-karazana:
 Ceratotheca
 Dewinteria
 Dicerocaryum
 Harpagophytum
 Holubia
 Josephinia
 Linariopsis
 Pedaliodiscus
 Pedalium
 Pterodiscus
 Rogeria
 Sesamothamnus
 Sesamum
 Uncarina